**ข้อกำหนดและเงื่อนไขการแลกของรางวัลในรายการ ttb rewards plus**

ข้อกำหนดและเงื่อนไขต่อไปนี้ใช้กับการเข้าร่วมโครงการสะสมคะแนน ttb rewards plus ของบัตรเครดิต

* บัตรเครดิต ttb reserve infinite
* บัตรเครดิต ttb reserve signature
* บัตรเครดิต ttb absolute
* บัตรเครดิต ttb so fast
* บัตรเครดิต ttb royal top brass

**เงื่อนไขการสะสมคะแนน**

1. **บัตรเครดิต ttb reserve infinite**

* รับ 2 คะแนน ttb rewards plus ทุกการใช้จ่ายผ่านบัตรเครดิต 10 บาท
* เมื่อใช้จ่ายในหมวดโรงพยาบาล ตามที่ Merchant Category Code (MCC Code) กำหนด : 4119, 8011, 8021, 8031, 8041, 8042, 8049, 8050, 8062, 8071, 8099
* เมื่อทำรายการผ่านทางช่องทาง online (ยกเว้น สำหรับการใช้จ่าย หรือเติมเงิน ผ่านทาง e-wallet, Direct Debit, Bill Payment ,รายการซื้อประกันทางช่องทาง online และการใช้จ่ายออนไลน์ในเขตเศรษฐกิจยุโรป (EEA) รวม 31 ประเทศ รับ 1 คะแนน ttb rewards plus และ เงื่อนไขอื่น ๆ ให้เป็นตามที่ธนาคารกำหนด)
* รับ 1 คะแนน ttb rewards plus ทุกการใช้จ่ายผ่านบัตรเครดิต 10 บาท
* จำกัดคะแนนสะสมจากยอดการใช้จ่ายผ่านบัตรเครดิตสูงสุด 500,000 คะแนน/บัญชีบัตร/รอบบัญชี (คะแนนสูงสุด 500,000 คะแนนเป็นยอดรวมกันของทั้งบัตรหลักและบัตรเสริม โดยคะแนนจะปรากฏที่บัตรหลัก)

1. **บัตรเครดิต ttb reserve signature**

* รับ 2 คะแนน ttb rewards plus ทุกการใช้จ่ายผ่านบัตรเครดิต 10 บาท
* เมื่อทำรายการผ่านทางช่องทาง online (ยกเว้น สำหรับการใช้จ่าย หรือเติมเงิน ผ่านทาง e-wallet, Direct Debit, Bill Payment ,รายการซื้อประกันทางช่องทาง online และการใช้จ่ายออนไลน์ในเขตเศรษฐกิจยุโรป (EEA) รวม 31 ประเทศ รับ 1 คะแนน ttb rewards plus และ เงื่อนไขอื่น ๆ ให้เป็นตามที่ธนาคารกำหนด)
* รับ 1 คะแนน ttb rewards plus ทุกการใช้จ่ายผ่านบัตรเครดิต 10 บาท
* จำกัดคะแนนสะสมจากยอดการใช้จ่ายผ่านบัตรเครดิตสูงสุด 300,000 คะแนน/บัญชีบัตร/รอบบัญชี (คะแนนสูงสุด 300,000 คะแนนเป็นยอดรวมกันของทั้งบัตรหลักและบัตรเสริม โดยคะแนนจะปรากฏที่บัตรหลัก)

1. **บัตรเครดิต ttb absolute**

* รับ 2 คะแนน ttb rewards plus ทุกการใช้จ่ายผ่านบัตรเครดิต 10 บาท
* เมื่อทำรายการผ่านทางช่องทาง online (ยกเว้น สำหรับการใช้จ่าย หรือเติมเงิน ผ่านทาง e-wallet, Direct Debit, Bill Payment ,รายการซื้อประกันทางช่องทาง online และการใช้จ่ายออนไลน์ในเขตเศรษฐกิจยุโรป (EEA) รวม 31 ประเทศ รับ 1 คะแนน ttb rewards plus และ เงื่อนไขอื่น ๆ ให้เป็นตามที่ธนาคารกำหนด)
* รับ 1 คะแนน ttb rewards plus ทุกการใช้จ่ายผ่านบัตรเครดิต 10 บาท
* จำกัดคะแนนสะสมจากยอดการใช้จ่ายผ่านบัตรเครดิตสูงสุด 200,000 คะแนน/บัญชีบัตร/รอบบัญชี (คะแนนสูงสุด 200,000 คะแนนเป็นยอดรวมกันของทั้งบัตรหลักและบัตรเสริม โดยคะแนนจะปรากฏที่บัตรหลัก)

1. **บัตรเครดิต ttb so fast**

* รับ 1 คะแนนสะสม จากทุกยอดใช้จ่ายผ่านบัตร 10 บาท
* จำกัดคะแนนสะสมจากยอดการใช้จ่ายผ่านบัตรเครดิตสูงสุด 20,000 คะแนน/บัญชีบัตร/รอบบัญชี (คะแนนสูงสุด 20,000 คะแนนเป็นยอดรวมกันของทั้งบัตรหลักและบัตรเสริม โดยคะแนนจะปรากฏที่บัตรหลัก)

1. **บัตรเครดิต ttb royal top brass**

* รับ 1 คะแนนสะสม จากทุกยอดใช้จ่ายผ่านบัตร 10 บาท
* จำกัดคะแนนสะสมจากยอดการใช้จ่ายผ่านบัตรเครดิตสูงสุด 20,000 คะแนน/บัญชีบัตร/รอบบัญชี (คะแนนสูงสุด 20,000 คะแนนเป็นยอดรวมกันของทั้งบัตรหลักและบัตรเสริม โดยคะแนนจะปรากฏที่บัตรหลัก)

**ข้อยกเว้นการรับคะแนนสะสม ttb rewards plus สำหรับบัตรเครดิต**

* **บัตรเครดิต ttb reserve infinite / ttb reserve signature / ttb absolute**

จะไม่ได้รับคะแนนสะสมจากรายการใช้จ่ายผ่านบัตรเครดิต ประกันชีวิตที่พ่วง Unit Link, กองทุนรวมทุกประเภท, รายการใช้บัตรเบิกเงินสดล่วงหน้า cash advance, รายการใช้จ่ายที่มีการยกเลิก, รายการชำระค่าดอกเบี้ย, รายการชำระค่าปรับ และค่าธรรมเนียมต่าง ๆ, รายการยอดใช้จ่ายปกติเป็นรายการแบ่งจ่าย so goood, รายการใช้บัตรชำระตามแผนการผ่อนชำระ ณ ร้านค้า pay plan, รายการเงินสดผ่อนชิลล์ ๆ cash chill chill, รายการโอนเงิน cash transfer, รายการแลกเงินตราต่างประเทศ, ยอดใช้จ่ายเชิงธุรกิจ [ยอดใช้จ่ายเชิงธุรกิจคือ ยอดใช้จ่ายที่เกิดขึ้นโดยมีผลประโยชน์ตอบแทน และไม่ใช่ยอดใช้จ่ายในชีวิตประจำวันที่เกิดจากการอุปโภคและบริโภคโดยตรงในครัวเรือนของผู้ถือบัตร เช่น ยอดการซื้อสินค้าแบบขายส่งเพื่อนำไปจำหน่ายต่อ ยอดชำระค่าเบี้ยประกันที่ตัวแทนประกันชำระแทนลูกค้าของตน ยอดชำระค่าเช่า/ค่าบริการ/ค่าสินค้าแทนบุคคลอื่น/การซื้อสื่อโฆษณาออนไลน์ เช่น Google Ads, Facebook Ads และ อื่น ๆเป็นต้น (MCC Code ดังนี้ 4215, 4225, 4812, 5968, 5983, 6513, 7296, 9402 2741, 2791, 2842, 4214, 5013, 5021, 5039, 5044, 5045, 5046, 5047, 5051, 5065, 5072, 5074, 5085, 5094, 5099, 5111, 5122, 5131, 5137, 5139, 5169, 5172, 5192, 5193, 5198, 5199, 5818, 7311, 7372, 7375, 7379, 7399,8734)], รายการใช้จ่ายผ่านบัตรเครดิตที่ร้านค้าในเขตเศรษฐกิจยุโรป (EEA) รวม 31 ประเทศ ซึ่งมีรายชื่อประเทศดังนี้: Austria, Belgium, Bulgaria, Croatia, Czech Republic, Cyprus, Denmark, Estonia, Finland (including Aland Islands), France (including French Guiana, Guadeloupe, Martinique, Reunion, Saint martin (French Part), and Mayotte), Germany, Greece, Hungary, Ireland, Italy, Latvia, Lithuania, Luxembourg, Malta, Netherlands, Poland,Portugal (including Azores and Madeira), Romania, Slovakia, Slovenia, Spain (including Canary Islands, Ceuta, Melilla), Sweden, United Kingdom (including Gibraltar), Iceland, Liechtenstein, Norway (including Svalbard and Jan Mayen)

* **บัตรเครดิต ttb** **so fast / ttb royal top brass**

จะไม่ได้รับคะแนนสะสมจากรายการใช้จ่ายผ่านบัตรเครดิต ประกันชีวิตที่พ่วง Unit Link, กองทุนรวมทุกประเภท, รายการใช้บัตรเบิกเงินสดล่วงหน้า cash advance, รายการใช้จ่ายที่มีการยกเลิก, รายการชำระค่าดอกเบี้ย, รายการชำระค่าปรับ และค่าธรรมเนียมต่าง ๆ, ยอดซื้อหรือชำระค่าประกันทุกประเภท, รายการยอดใช้จ่ายปกติเป็นรายการแบ่งจ่าย so goood, รายการใช้บัตรชำระตามแผนขการผ่อนชำระ ณ ร้านค้า pay plan, รายการเงินสดผ่อนชิลล์ ๆ cash chill chill, รายการโอนเงิน Cash transfer, รายการแลกเงินตราต่างประเทศ, ยอดใช้จ่ายเชิงธุรกิจ [ยอดใช้จ่ายเชิงธุรกิจคือ ยอดใช้จ่ายที่เกิดขึ้นโดยมีผลประโยชน์ตอบแทน และไม่ใช่ยอดใช้จ่ายในชีวิตประจำวันที่เกิดจากการอุปโภคและบริโภคโดยตรงในครัวเรือนของผู้ถือบัตร เช่น ยอดการซื้อสินค้าแบบขายส่งเพื่อนำไปจำหน่ายต่อ ยอดชำระค่าเบี้ยประกันที่ตัวแทนประกันชำระแทนลูกค้าของตน ยอดชำระค่าเช่า/ค่าบริการ/ค่าสินค้าแทนบุคคลอื่น/การซื้อสื่อโฆษณาออนไลน์ เช่น Google Ads, Facebook Ads และ อื่น ๆเป็นต้น (MCC Code ดังนี้ 4215, 4225, 4812, 5968, 5983, 6513, 7296, 9402 2741, 2791, 2842, 4214, 5013, 5021, 5039, 5044, 5045, 5046, 5047, 5051, 5065, 5072, 5074, 5085, 5094, 5099, 5111, 5122, 5131, 5137, 5139, 5169, 5172, 5192, 5193, 5198, 5199, 5818, 7311, 7372, 7375, 7379, 7399,8734)]

* บัญชีบัตร หมายถึง บัตรหลักและบัตรเสริมนับรวมกัน
* คะแนนสะสมสำหรับการใช้แลกของรางวัลจะมีอายุ 4 ปีนับจากวันที่ได้รับคะแนน หากพ้นกำหนดระยะเวลาดังกล่าวจะถือว่าคะแนนหมดอายุจะไม่สามารถนำมาใช้สิทธิแลกรับของรางวัลได้อีกต่อไป
* คะแนนสะสมจะถูกแสดงในใบแจ้งยอดค่าใช้จ่ายบัตรเครดิต (Statement) โดยจะแสดงจำนวนคะแนนที่ได้รับ จำนวนคะแนนสะสมที่ใช้ไป และคะแนนสะสมที่คงเหลือโดยท่านสามารถตรวจสอบคะแนนสะสม และวันหมดอายุได้จากใบแจ้งยอดค่าใช้จ่ายบัตรเครดิต (Statement) หรือสอบถามเพิ่มเติมจาก ttb contact center 1428 หรือสำหรับบัตรเครดิต ttb reserve infinite และบัตรเครดิต ttb reserve signature ติดต่อ ttb reserve line 0 2010 1428 และบัตรเครดิต ttb absolute ติดต่อ ttb absolute line 0 2020 1428
* ธนาคารขอสงวนสิทธิ์ในการคำนวณคะแนนสะสม แก้ไขเปลี่ยนแปลงเพิ่มเติมข้อกำหนดนี้ รวมทั้งการเปลี่ยนแปลงวิธีการและอัตราการสะสมคะแนนสำหรับแลกรับของรางวัลโดยจะแจ้งให้ท่านทราบในช่องทางต่าง ๆ ของธนาคาร และคะแนนสะสมในโครงการ ท่านไม่สามารถโอนคะแนนสะสมให้แก่บุคคลอื่น หรือเปลี่ยนเป็นเงินสดได้

**หลักเกณฑ์การแลกของรางวัล**

1. สงวนสิทธิ์เฉพาะผู้ถือบัตรหลักเป็นผู้ดำเนินการแลกรับของรางวัลตามเกณฑ์ที่ธนาคารกำหนด โดยผู้ถือบัตรหลักสามารถใช้คะแนนจากบัตรอื่นภายใต้ชื่อผู้ถือบัตรเดียวกันและสามารถรวมคะแนนสะสมเพื่อแลกของรางวัลได้ ยกเว้นรายการแลกไมล์สะสม Royal Orchid Plus (ROP) และรายการแลกเครดิตเงินคืน ซึ่งท่านสามารถศึกษารายละเอียดของรางวัลทั้งหมดได้ที่ [www.ttbbank.com/rewards](http://www.ttbbank.com/rewards) โดยแจ้งความจำนงแลกรับของรางวัลผ่าน ttb contact center 1428 หรือสำหรับบัตรเครดิต ttb reserve infinite และบัตรเครดิต ttb reserve signature ติดต่อ ttb reserve line 0 2010 1428 และบัตรเครดิต ttb absolute ติดต่อ ttb absolute line 0 2020 1428 ตลอด 24 ชั่วโมง หรือผ่านแอป ttb touch / ttb internet banking (ทุกวันเวลา 6.00-22.00 น.)
2. วิธีการแลกรับของรางวัล

* วิธีที่ 1 ใช้คะแนนสะสมแลกรับของรางวัลอาทิเช่น สินค้าต่าง ๆ บัตรกำนัล เงินบริจาค โดยไม่เสียค่าใช้จ่ายใด ๆ ทั้งสิ้น
* วิธีที่ 2 ใช้คะแนนสะสม และชำระเงินเพิ่มบางส่วนในการแลกรับของรางวัล ในกรณีนี้ ธนาคารจะทำการเรียกเก็บเงินผ่านบัตรเครดิตของสมาชิกบัตรโดยยอดเรียกเก็บเงินจะระบุอยู่ในใบแจ้งยอดค่าใช้จ่ายบัตรเครดิต (Statement) และใบกำกับภาษี (Invoice) ของสมาชิกบัตร ในกรณีที่สมาชิกบัตรไม่มีวงเงินคงเหลือในบัญชีบัตรเพียงพอทางธนาคารสงวนสิทธิ์ในการยกเลิกรายการแลกของรางวัลนั้น ๆ
* วิธีที่ 3 ใช้คะแนนสะสมแลกเป็นเครดิตเงินคืนเข้าบัญชีบัตรเครดิต (Cash Back) ตามเกณฑ์ที่ธนาคารกำหนด และธนาคารขอสงวนสิทธิ์นำเครดิตเงินคืนเข้าบัญชีบัตรเครดิตของสมาชิกเท่านั้นในรอบบัญชีถัดไป
* วิธีที่ 4 ใช้คะแนนสะสมรับไมล์สะสม Royal Orchid Plus (ROP) ของ Thai Airways ตามเกณฑ์ที่ธนาคารกำหนดทั้งนี้ สมาชิกบัตรจะต้องเป็นสมาชิกของ ROP อยู่แล้ว และเมื่อโอนคะแนนสะสมเป็นไมล์สะสมแล้ว จะไม่สามารถโอนกลับได้รวมถึงสมาชิกจะไม่สามารถโอนคะแนนสะสมไปเป็นไมล์สะสม ROP ของบุคคลอื่นได้ ทั้งนี้สมาชิกบัตรต้องปฏิบัติตามกฎระเบียบการสะสมไมล์ ROP ที่ท่านเป็นสมาชิก
* วิธีที่ 5 ใช้คะแนนสะสมแลกรับคะแนน BIG Points ของ AirAsia ตามเกณฑ์ที่ธนาคารกำหนด ทั้งนี้ สมาชิกบัตรจะต้องเป็นสมาชิก BIG Shot อยู่แล้วจึงจะโอนได้ และเมื่อโอนคะแนนสะสมเป็นคะแนน BIG Points แล้วไม่สามารถโอนกลับได้ รวมถึงสมาชิกจะไม่สามารถโอนคะแนนสะสมไปเป็นคะแนน Big Points ของบุคคลอื่นได้ ทั้งนี้สมาชิกต้องปฏิบัติตามกฎระเบียบการสะสม BIG Points ที่ท่านเป็นสมาชิก

1. การแลกรับของรางวัลโดยการใช้คะแนนสะสมรายการ ttb rewards plus สงวนสิทธิ์เฉพาะสมาชิกบัตร ทั้งบัตรหลัก และบัตรเสริมที่มีสถานะปกติไม่มีการผิดนัดชำระค่าใช้จ่ายในเวลาที่กำหนด ไม่มียอดค้างชำระเกินวงเงินที่ได้รับ และยังคงสถานะการเป็นสมาชิกบัตร ณ วันที่ขอแลกของรางวัล ในกรณีที่ท่านต้องการยกเลิกการเป็นสมาชิกบัตรท่านจะต้องใช้คะแนนสะสมแลกของรางวัลก่อนการยกเลิกบัตรเครดิต ซึ่งจะต้องเป็นการแลกโดยใช้คะแนนเท่านั้น ไม่สามารถแลกเป็นเครดิตเงินคืนเข้าบัญชีบัตรเครดิต (Cash Back) ได้ มิฉะนั้น จะถือว่าท่านสละสิทธิ์ในการแลกของรางวัลตามเงื่อนไข
2. เมื่อธนาคารได้รับคำสั่งการแลกรับของรางวัลแล้ว ท่านจะไม่สามารถเปลี่ยนแปลงรายการของรางวัล หรือยกเลิกรายการแลกของรางวัล
3. ธนาคารสงวนสิทธิ์ในการเปลี่ยนแปลงเงื่อนไขการแลกรับของรางวัลและ/หรือรายการสินค้าต่าง ๆ และ/หรือคะแนนสะสมที่ใช้แลกของกำนัลแต่ละรายการ ตลอดจนการยกเลิกรายการ ttb rewards plus โดยไม่ต้องแจ้งให้ทราบล่วงหน้า

**การจัดส่งของรางวัล**

1. ผู้จัดหาของรางวัลจะรับผิดชอบในการจัดส่งของรางวัลตามสถานที่ที่ท่านแจ้งไว้สำหรับการจัดส่งบัตรเครดิต หรือการจัดส่งใบแจ้งยอดค่าใช้จ่ายบัตรเครดิตโดยไม่คิดค่าใช้จ่ายใด ๆ ทั้งสิ้น ทั้งนี้จะต้องเป็นการจัดส่งภายในประเทศเท่านั้น ยกเว้นของรางวัลบางรายการที่มีเงื่อนไขในการจัดส่งหรืออาจเสียหายเนื่องจากการจัดส่งซึ่งธนาคาร หรือบริษัทผู้ผลิต หรือตัวแทนผู้จัดจำหน่ายจะแจ้งให้สมาชิกบัตรทราบถึงสถานที่ที่สมาชิกบัตรจะต้องมาติดต่อขอรับของรางวัลต่อไป
2. ท่านควรตรวจสอบของรางวัลโดยทันทีหรือ ณ เวลาที่ได้รับของรางวัลหากพบความชำรุดบกพร่องใด ๆ ขอให้ท่านติดต่อผู้จัดหาของรางวัลโดยตรงตามชื่อที่อยู่ที่แจ้งไว้หรือสอบถามเพิ่มเติมจาก ttb contact center 1428 หรือสำหรับบัตรเครดิต ttb reserve infinite และบัตรเครดิต ttb reserve signature ติดต่อ ttb reserve line 0 2010 1428 และบัตรเครดิต ttb absolute ติดต่อ ttb absolute line 0 2020 1428
3. บริษัทผู้ผลิตหรือตัวแทนผู้จัดจำหน่ายของรางวัลจะจัดส่งของรางวัลให้สมาชิกบัตรภายใน 2-4 สัปดาห์หลังจากที่ธนาคารได้รับคำสั่งการแลกของรางวัลจากสมาชิกบัตร ยกเว้นกรณีที่ของรางวัลหมด หรืออยู่ในระหว่างรอการผลิตอาจทำให้ระยะเวลาการส่งของรางวัลต้องล่าช้าออกไปในกรณีที่รายการแลกของรางวัลมีจำนวนสินค้าคงเหลือไม่เพียงพอหรือหมดหรือเปลี่ยนรุ่นการผลิตเป็นต้น ธนาคารหรือผู้จัดหาของรางวัลขอสงวนสิทธิ์ในการจัดหาสินค้าที่มีรุ่นการผลิตคุณภาพ และราคาที่ใกล้เคียงกัน ทดแทนหรือขอสงวนสิทธิ์ในการยกเลิกสินค้าดังกล่าว โดยท่านจะรับทราบข้อมูลการเปลี่ยนแปลงดังกล่าวจากเจ้าหน้าที่ ttb contact center 1428 / บัตรเครดิต ttb reserve Infinite และ บัตรเครดิต ttb reserve signature ติดต่อ ttb reserve line 0 2010 1428 และบัตรเครดิต ttb absolute ติดต่อ ttb absolute line 0 2020 1428 ที่รับแลกของรางวัล

**เบ็ดเตล็ด**

1. ธนาคารขอสงวนสิทธิ์ยกเลิกคะแนนสะสม และ/หรือเรียกคืนของรางวัลและ/หรือขอให้สมาชิกรับผิดชอบในความเสียหายตามมูลค่าคะแนนสะสมที่ใช้แลกรับของรางวัล หรือเพิกถอนการเป็นสมาชิกบัตรด้วย หากพบว่าสมาชิกบัตรผู้นั้น ทุจริตฉ้อฉล ปลอมแปลง หรือกระทำการด้วยวิธีการใด ๆ เพื่อให้ได้รับของรางวัลมาโดยไม่เป็นไปตามข้อกำหนดและเงื่อนไขของธนาคาร
2. ธนาคารขอสงวนสิทธิ์ในการปฏิเสธการใช้คะแนนสะสมจากบัตรเครดิตหรือการได้รับประโยชน์อื่นจากการใช้บัตรเครดิตเพื่อแลกรับของรางวัลหากผู้ถือบัตรใช้บัตรเครดิต โดยมีวัตถุประสงค์เพื่อประกอบธุรกิจการค้าหรือการพาณิชยกรรม
3. ธนาคารมิได้มีส่วนเกี่ยวข้องในการจัดจำหน่ายสินค้า หรือบริการหากสมาชิกบัตรต้องการทราบรายละเอียดเกี่ยวกับตัวสินค้า/คุณประโยชน์สินค้า โปรดติดต่อโดยตรงที่บริษัทผู้ผลิต หรือตัวแทนผู้จัดจำหน่ายที่ระบุไว้ หรือสอบถามเพิ่มเติมจาก ttb contact center 1428 หรือสำหรับบัตรเครดิต ttb reserve infinite และบัตรเครดิต ttb reserve signature ติดต่อ ttb reserve line 0 2010 1428 และบัตรเครดิต ttb absolute ติดต่อ ttb absolute line 0 2020 1428